CELEX: 62015CA0022
Language: sl
Date: 2016-02-25 00:00:00
Title: Zadeva C-22/15: Sodba Sodišča (četrti senat) z dne 25. februarja 2016 – Evropska komisija/Kraljevina Nizozemska (Neizpolnitev obveznosti države — Davek na dodano vrednost — Direktiva 2006/112/ES — Oprostitve — Člen 132(1)(m) — Storitve, ki so tesno povezane s športom ali telesno vzgojo — Oprostitev davka za storitve dajanja privezov in sidrišč za plovila v najem članom navtičnih športnih organizacij za namene navtičnih ali prostočasnih dejavnosti, ki jih ni mogoče šteti za ukvarjanje s športom ali telesno vzgojo — Oprostitev, omejena na člane navtičnih športnih organizacij, ki pri opravljanju svojih storitev ne zaposlujejo ene ali več oseb — Izključitev — Člen 133, prvi odstavek,(d))

25.4.2016   
            
            
               SL
            
            
               Uradni list Evropske unije
            
            
               C 145/11
            
         Sodba Sodišča (četrti senat) z dne 25. februarja 2016 – Evropska komisija/Kraljevina Nizozemska
   (Zadeva C-22/15) (1)
   
   ((Neizpolnitev obveznosti države - Davek na dodano vrednost - Direktiva 2006/112/ES - Oprostitve - Člen 132(1)(m) - Storitve, ki so tesno povezane s športom ali telesno vzgojo - Oprostitev davka za storitve dajanja privezov in sidrišč za plovila v najem članom navtičnih športnih organizacij za namene navtičnih ali prostočasnih dejavnosti, ki jih ni mogoče šteti za ukvarjanje s športom ali telesno vzgojo - Oprostitev, omejena na člane navtičnih športnih organizacij, ki pri opravljanju svojih storitev ne zaposlujejo ene ali več oseb - Izključitev - Člen 133, prvi odstavek,(d)))
   (2016/C 145/12)
   Jezik postopka: nizozemščina
   
      Stranki
   
   
      Tožeča stranka: Evropska komisija (zastopnika: L. Lozano Palacios in G. Wils, agenta)
   
      Tožena stranka: Kraljevina Nizozemska (zastopnika: M. Bulterman in M. Noort, agenta)
   
      Izrek
   
   
               1.
            
            
               Kraljevina Nizozemska ni izpolnila obveznosti, ki jih ima na podlagi členov 2(1), 24(1) in 133 Direktive Sveta 2006/112/ES z dne 28. novembra 2006 o skupnem sistemu davka na dodano vrednost, v povezavi z njenim členom 132(1)(m) s tem, da je:
               
                           —
                        
                        
                           plačila davka na dodano vrednost oprostila dajanje privezov in sidrišč za plovila v najem članom navtičnih športnih organizacij za namene navtičnih ali prostočasnih dejavnosti, ki jih ni mogoče šteti za ukvarjanje s športom ali telesno vzgojo, in
                        
                     
                           —
                        
                        
                           omejila oprostitev tega dajanja v najem – če se privezi in sidrišča za plovila dajejo v najem članom, ki se ukvarjajo s športom, in je najem tesno povezan z ukvarjanjem s tem športom in je zanj neobhoden – navtičnim športnim organizacijam, ki pri opravljanju svojih storitev ne zaposlujejo ene ali več oseb.
                        
                     
         
               2.
            
            
               Kraljevini Nizozemski se naloži plačilo stroškov.
            
         
      (1)  UL C 228, 13.7.2015.